Muhammad as-Samarqandiy (Abu Mansur). Muhammad as-Samarqandiy (arabcha: محمد السمرقندي — Muhammad as-Samarqandiy — Toʻliq ismi: Abu Mansur Muhammad ibn Sulaymon Samarqandiy Bag‘dodiy (vafoti 1223-yili)) — Adib va riyoziyotchi. Hayoti. Muhammad ibn Sulaymon as-Samarqandiy, asli al-Bag‘dodiy — fozil amirlar avlodidan boʻlgan. Adab ilmi va riyoziyotni yaxshi bilgan. Milodiy 1223-yili (hijriy 620-yili rabiussoniy oyining 16-sanasida) vafot etgan. Muhammad as-Samarqandiyning adab ilmiga oid „"At-tibru-l-masbuk"“ („Yombi“) nomli asari va bir qancha sheʼrlari bo‘lgan.